《酹江抱 题秋江罢钓图》
清代·谈印梅

雨蓑烟笠，尽寄托、万里封侯怀抱。水阔沙平，但俯仰、天迥山高抱小。

射虎雄心，雕龙绝技，肯任烟波老。云帆风便，矶边终岂垂钓。

应是慷慨投竿，拂衣仗剑，鸥梦闲红蓼。缓带轻裘，回首处、写幅秋江画稿。

忠孝家风，文章世业，自是千秋少。沧浪一卷，旧游都付清啸。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。